OpenLLM-France/wikimedia huggingface dataset:
# Imre Kertész

Imre Kertész (Budapest, 1929ko azaroaren 9a - Budapest, 2016ko martxoaren 31) hungariar idazlea izan zen. 2002an Literaturako Nobel saria irabazi zuen.

## Bizitza

Familia judu batean jaio zen. Hamabost urte zituela, Auschwitz kontzentrazio-esparrura deportatu zuten, eta gero Buchenwald eta Zeitzera. Askatu ondoko urteetan, kazetari gisa lan egin zuen Budapesteko egunkari batean, harik eta, 1951ean, Hungariako Alderdi Komunista agintera iristean, lanetik bota zuten arte. Orduan, buru-belarri sartu zen literaturan, bai itzulpenak eginez (Friedrich Nietzsche, Hugo von Hofmannsthal, Sigmund Freud, Ludwig Wittgenstein eta Elias Canetti), bai antzezlanak eta zinemarako gidoiak idatziz. Hain zuzen, bere lehen eleberrian, Sorstalanság (1975, «Zoririk gabe»; ) izenekoan, kontzentrazio-esparruetatik bizirik ateratako nerabe baten historia kontatzen du. Liburu horri trilogia osatzen duten beste bi jarraitu zioten: A Kudarc (1988, «Porrota») eta Kaddis a meg nim születt gyermekért (1992, «Kadish jaiogabeko seme batengatik»).
1995ean Brandeburgoko Literatura saria irabazi zuen, 1997an Leipzigeko Liburuaren Saria eta 2002an Literaturako Nobel saria jasotzen zuen lehen idazle hungariarra bihurtu zen. 2005ean Sorstalanság liburua zinemaratu zuten. Beste lan aipagarri batzuk Az Angol lobogó (1991, «Ingeles bandera»), Valaki más: a változás krónikája (1997, «Ni, bestea; Aldaketaren kronika»); A gondolatnyi csend, amíg a kivégzőosztag újratölt (1998, «Isilune bat hilhormaren aurrean»), A számülzött (2001, «Hizkuntza erbesteratua»), eta K. Dosszié (2006, «K dosierra») dira.

## Idazlanak

* "Sorstalanság" (1975): "Zoririk gabe" (Elkar, 2003, Urtzi Urrutikoetxeak euskaratua).
* "A nyomkereső" (1977): "Bide-bilatzailea".
* "Detektívtörténet" (1977)
* "A kudarc" (1988): "Porrota".
* "Kaddis a meg nem született gyermekért" (1990): "Kaddish ez jaiotako ume batentzat".
* "Az angol lobogó" (1991): "Bandera ingelesa" .
* "Gályanapló" (1992): "Galeraren egunkaria".
* "A holocaust mint kultúra : három előadás" (1993): "Holokaustoa kultura moduan".
* "Jegyzőkönyv / Imre Kertész ; Élet és Irodalom / Esterházy Péter" (1993)
* "Valaki más : a változás krónikája" (1997): "Ni eta bestea:metamorfosi baten kronika"
* "A gondolatnyi csend, amíg a kivégzőosztag újratölt" (1998): "Isilune bat hormatzarrean"
* "A száműzött nyelv" (2001)
* "Felszámolás" (2003)
* "K. dosszié" (2006)
* "Európa nyomasztó öröksége" (2008)
* "Mentés másként" (2011)

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2015/12/28 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Euskarari ekarriak: Imre Kertész, ekarriak.armiarma.eus
* (Ingelesez)Imre Kertész Budapest Pocket Guide webgunean, budpocketguide.com
* Datuak: Q47755
* Multimedia: Imre Kertész / Q47755
# Imre Komora

Imre Komora (Budapest, 1940ko ekainaren 5a – ibidem, 2024ko abuztuaren 15a) hungariar futbolari eta entrenatzailea izan zen, erdilari postuan aritzen zena.
Hungariako Szombathelyi Haladás eta Budapest Honvéd FC taldeetan jokatu zuen. Hungariako futbol selekzio nazionalarekin 1964ko Europako Futbol Txapelketan eta 1964ko Udako Olinpiar Jokoetan parte hartu zuen, non urrezko domina lortu zuen. Ondoren, Honvéd, Olympiacos F.C. eta Hungariako selekzioko entrenatzailea izan zen.
* Datuak: Q838719
* Multimedia: Imre Komora / Q838719
# Imre Nagy

Imre Nagy (Kaposvár, 1896ko ekainaren 7a - Budapest, 1958ko ekainaren 16a) Hungariako politikaria izan zen. 1953-1955 bitartean eta 1956ko Hungariako Iraultzaren ondoan Hungariako lehen ministroa izan zen. 1956ko azaroan, sobietar tropek kargutik kendu zuten. Bi urte geroago epaitu eta hil zuten. Hungariako heroi nazionaltzat hartzen da.

## Bizitza

Jatorriz nekazaria zen, kalbinista, lurjabe handien eta katolikoen aurkakoa. Béla Kunen gobernu iraultzailean parte hartu izanagatik preso egon zen, 1927tik 1930era. Ondoren Sobietar Batasunean 14 urte (1930-1944) eman zituen. Hungariako Alderdi Komunistan sartu eta nekazaritzako aholkularia izan zen. Bigarren Mundu Gerra bukatzean Hungariara itzuli zen eta 1944an eta 1945ean Nekazaritza ministroa izan zen. Bitarte horretan egin zen nekazaritza erreforma. Hurrengo urtean Barne Arazoetako ministroa izan zen.
Lurjabe txikiei zeukatena uztearen alde agertu zen 1946an, erabateko kolektibizazioaren aurka 1947an, eta László Rajk gobernutik botatzearen kontra 1948an. Aginpidetik kanpora eta alderdian baztertua egon ondoren, 1953an, Georgi Malenkovek hala eskatuta, Lehen Ministro egin zuten. 1956an, Malenkov Sobietar Batasuneko gobernutik kendu zutenean, inolako kargurik gabe utzi zuten Rakosik eta Gerők. 1956an bertan, Budapesteko matxinadaren ondoren, gobernuko buru egin zuten berriro, baina Sobietar Batasuneko gudarosteak sartu ziren Hungarian eta atzerrira alde egin zuen, aurrena Jugoslaviara eta gero Errumaniara. Handik ekarri, saldukeriaz akusaturik epaitu eta hil zuten 1958an.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q177917
* Multimedia: Imre Nagy / Q177917
# Imre Thököly

Imre Thököly Késmárkekoa kondea (Kežmarok, Hungariako Erresuma, 1657ko irailaren 25a - İzmit, Otomandar Inperioa, 1705eko irailaren 13a) hungariar politikaria izan zen. Hungariar protestanteen buruzagia izan zen Austriako Habsburgotarren aurka. Familia aberats batean sortu zen. Hamahiru urte zituela, Habsburgotarren aurkako matxinada batean parte hartu eta Transilvanian babestu behar izan zuen, aita hil ondoren. Gudaroste bat antolatu zuen Hungaria askatzeko. Luis XIV.a Frantziako erregearen aliatua izan zen 1677 arte eta turkiarrena ondoren. Hungariako errege izendatu zuten turkiarrek, eta haien alde egin zuen Vienako setioan. 1697an, Eugenio Savoiakoa Zentako guduan nagusitu zenean, turkiarren lurretara ihes egin zuen eta Ilona emazteak jarraitu zuen borrokan. Transilvaniak autonomiari eutsi zion eta hango printzea Hungariako errege izan zen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2013/12/29 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q357151
* Multimedia: Imre Thököly / Q357151
# Impostor

Impostor izeneko filmea, Philip K. Dickek, 1953an idatzitako izen bereko kontakizun laburrean oinarrituta dago. Gary Flederrek zuzendua eta Gary Sinise, Madeleine Stowe eta Vincent D'Onofriok protagonizatua da.

## Istorioa

* Oharra: Atal honek istorio osoa edo amaiera argitzen du.
Spence Olhamek (Gary Sinise), lankide bati aurre egiten dio, eta gobernuko erakunde sekretu batetako liderrak salatzen du (Vicent D'Onofrio), androide iruzurti bat izateaz, Lurreko defentsak saboteatzeko diseinatua. Iruzurtiaren ontzia, kaltetu egin da, eta hiriaren kanpoaldean istripua izan du. Androideak, suposatzen denez, bonba bat lehertu behar du, planeta suntsituz, kode bat den esaldi bat erabiliz. Olhamek, ihes egin eta bere errugabetasuna frogatu behar du, benetako Spence Olham dela. Horretarako, istripua izan zuen ontzi espaziala aurkitzen saiatzen da, eta androidearen gorpua berreskuratzen, bere emaztearekin batera (Madeleine Stowe)

## Aktoreak

* Gary Sinise
* Vincent D'Onofrio
* Madeleine Stowe

## Kanpo estekak

* Datuak: Q1660388
# Imre Madách

Imre Madách de Sztregova et Kelecsény (Alsósztregova, 1823ko urtarrilaren 20a - ibidem, 1864ko urriaren 5a) hungariar idazle eta politikaria izan zen.
Nobleziaren familia batean jaio zen, Pesteko Unibertsitatean ikasi zuen eta abokatu gisa lan egin zuen.
1861ean bere obra nagusia argitaratu zuen: Gizakiaren tragedia (Az ember tragédiája). 4000 lerroko poema dramatikoa da, eta Adan, Eva eta Lucifer dira pertsonaia nagusiak. Denboran zehar bidaiatzen dute eta giza historiako gertakari garrantzitsuak ikusten dituzte. Luciferrek Adan konbentzitu nahi du bizitzak ez duela zentzurik eta gizateria kondenatuta dagoela.

## Lanak

* A civilizátor (Zibilizatzaile bat) – 1859
* Mózes (Moises) – 1861
* Az ember tragédiája (Gizakiaren tragedia) – 1861

## Kanpo estekak

* Datuak: Q366331
* Multimedia: Imre Madách / Q366331
# Impruneta

Impruneta Italiako udalerri bat da. Florentziako probintzian kokatuta dago, Toscana eskualdean. 14.379 biztanle ditu, 48,72 kilometro koadroko azaleran banatuta.

## Mugakideak

Imprunetak honako udalerri hauekin egiten du muga:
Bagno a Ripoli Greve in Chianti Scandicci Florentzia San Casciano in Val di Pesa

## Kanpo estekak

* Datuak: Q82712
* Multimedia: Impruneta / Q82712
# Imre Lakatos

Imre Lakatos, Imre Lipschitz jaioa (Debrecen, 1922ko azaroaren 9a - Londres, 1974ko otsailaren 2a), ekonomista, filosofo eta matematikari hungariarra izan zen.

## Biografia

Imre Lipschitz Bigarren Mundu Gerrarekin batera abizen judua aldatu zuen, lehenengo Imre Molnar izanik eta gero, Imre Lakatos. Debrecen, Budapest, Moskuko Estatu Unibertsitatean eta Cambridgeko Unibertsitatean ikasu zuen. Hungariako Hezkuntza Ministerioaren Idazkaria izan zen. 1950etik 1953ra espetxeratua. 1956an Londresera ihes egin zuen eta London School of Economics-en irakatsi zuen, 1960tik 1974ra, Karl R. Popper ordeztuz.

## Argitalpenak

* The Methodology of Scientific Research Programmes (Cambridge University Press, 1978).
* Mathematics, Science and Epistemology V.II (Cambridge University Press, 1978).
* Proofs and Refutations (Cambridge University Press, 2015).

## Erreferentziak

* ↑ Bandy, Alex. (2009). Chocolate and chess : unlocking Lakatos. Akadémiai K ISBN 978-963-05-8819-5. PMC 909756464. (Noiz kontsultatua: 2022-07-13).
* ↑ Musgrave, Alan; Pigden, Charles. (2021). Zalta, Edward N. ed. «Imre Lakatos» The Stanford Encyclopedia of Philosophy (Metaphysics Research Lab, Stanford University) (Noiz kontsultatua: 2022-07-13).
* ↑ (Gaztelaniaz) Imre Lakatos. .
* ↑ Lakatos, Imre. (1978). Worrall, John ed. The Methodology of Scientific Research Programmes: Philosophical Papers. Cambridge University Press ISBN 978-0-521-28031-0. (Noiz kontsultatua: 2022-07-31).
* ↑ Lakatos, Imre. (1978). Worrall, John ed. Mathematics, Science and Epistemology: Volume 2: Philosophical Papers. Cambridge University Press ISBN 978-0-521-28030-3. (Noiz kontsultatua: 2022-07-31).
* ↑ Lakatos, Imre. (2015). Worrall, John ed. Proofs and Refutations: The Logic of Mathematical Discovery. Cambridge University Press ISBN 978-1-107-11346-6. (Noiz kontsultatua: 2022-07-31).

## Ikus, gainera

* Karl Popper
* Thomas Kuhn

## Kanpo estekak

* Datuak: Q296249
* Multimedia: Imre Lakatos / Q296249
# Imanol Mugarza

Imanol Mugarza Aiartzaguena (Mallabia, 1970eko ekainaren 10a) Euskal Herriko txirrindulari ohia da.

## Palmaresa

1992
* Gervais Memoriala
* San Martin Proba
* 2. Euskal Herriko Itzulia (lasterketa amateurra)n

## Kanpo estekak

* Datuak: Q117035908
# Imanol Murua Arregi

Imanol Murua Arregi (Zarautz, 1935eko ekainaren 3a - 2008ko maiatzaren 17a) euskal idazle, irakasle, kazetaria eta politikari gipuzkoarra izan zen.

## Biografia

Zarauzko Lanbide Eskolan irakasle izan zen 27 urtez. Hezkuntza utzi eta, 1974an Zarauzko zinegotzi hasi zen EAJko zerredetan aurkeztua. Beranduago, 1977tik 1979ra bertako alkatea izan zen; lehendabiziko udal hauteskunde demokratikoetan alkategai aurkeztu baitzen EAJrekin eta alkate hautatua izan zen. 1983tik 1984ra alkatetza, Eusko Legebiltzarrean legebiltzarkide eta Gipuzkoako Foru Aldundiko kultura diputatu lanak aldi berean egin zituen. Murua, EAJren zatiketan parte hartu zuen eta Eusko Alkartasunaren sortzaileetako bat izan zen. 1985tik 1991ra bitartean Gipuzkoako Ahaldun nagusia izan zen Eusko Alkartasunarekin. 1995etik 1999ra arte Zarauzko alkate izan zen hirugarrenez Eusko Alkartasunarekin, baina Zarauzko gazteak soldaduskara joateko udalerriko gazteei buruzko zerrendak Espainiako armadari ez emateagatik epaitu eta gaitasungabetu zuten. Politika utzi eta gero, hainbat komunikabidetan agerraldiak egiten zituen.
2008ko maiatzaren 17an, minbizi bat jasan eta gero, Donostia Ospitalean zendu zen. Bere herrikideek eta Euskal Herriko politika nahiz kulturako hainbat lagunek azken agurra eman zioten Zarauzko Santa Maria parrokian.

## Ikus, gainera

* Euskal Autonomia Erkidegoko ahaldun nagusien zerrenda
* Zarauztar ospetsuen zerrenda

## Kanpo loturak

* Imanol Muruaren bideoak Ahotsak.com webgunean

## Erreferentziak

* ↑ Zarautzek azken agurra eman dio Imanol Muruari
* Datuak: Q9008077
# Imanol Murga

Imanol Murga Saez de Ormijana (Gasteiz, 1958ko urtarrilaren 1a - ), euskal txirrindulari profesional ohia da, 1980 eta 1990 artean profesionala izan zena. Zortzi garaipen lortu zituen. Profesionaletara pasa baino lehen, Cafes La Brasileña-Manik taldean ibili zen.

## Palmaresa

1978
* Altsasuko Saria
1979
* Nafarroako Itzulia: etapa 1
1980
* Levanteko Itzulia: etapa 1
* 3. Sabiñanigoko Klasikoan
1981
* Aragoiko Itzulia: 2 etapa
* Espainiako Itzulia: etapa 1
1982
* Challenge Costa de Azahar: etapa 1
* 10. Andaluziako Itzulian
1984
* 3. Sabiñanigoko Klasikoan
* 7. Andaluziako Itzulian
1985
* Kantabriako Itzulia: etapa 1
1987
* Asturiasko Itzulia: etapa 1
1990
* Txitxarroko Igoera

## Emaitzak lasterketa nagusietan

| Lasterketa | 1980 | 1981 | 1982 | 1983 | 1984 | 1985 | 1986 | 1987 | 1988 | 1989 | 1990 |
| Italiako Giroa | - | - | - | - | - | - | - | - | - | - | - |
| Frantziako Tourra | - | 104.a | - | - | - | 94.a | - | - | - | - | - |
| Espainiako Vuelta | Utzi | Utzi | - | - | 47.a | - | 50.a | Utzi | 70.a | - | - |
| Txirrindularitzako Munduko Txapelketak | - | - | - | - | - | - | - | - | - | - | - |

## Taldeak

* Flavia Gios (1980)
* Kelme (1981)
* Reynolds (1982)
* Orbea (1983-1986)
* Caja Rural-Orbea (1987-1988)
* Paternina-Orbea (1989)
* Artiach (1990)

## Erreferentziak

* ↑ Urtekaria: Imanol Murga

## Kanpo estekak

Imanol Murga - ProCyclingStats
* Datuak: Q9008075
# Imanol Marrodan

Imanol Marrodan (Bilbo, 1964) eskultore, argazkilari eta orokorrean arte-sortzailea da. Eskalatzailea eta alpinista da bera, 80ko eta 90eko hamarkadetan aritu zen batez ere, hasieran Atxarteko hormetan Abadiñon, eta gero Pirinio, Europako Mendietan eta Alpeetan bereziki.
Artearen ikerkuntzan eta arte-sorkuntza garaikidearen barruan lan egin du batez ere. Arte garaikidearen nazioarteko ferietan, museotan eta arte-bildumetan lortu daitezke haren lanak. ARCO-n, VALENCIA ART-en, ARTE SANTANDER-en eta DFOTO-n (Espainia), ART COLOGNE-n eta KUNST KÖLN-en (Alemania), KIAF-en (Seul, Korea), ArteBA-n (Buenos Aires, Argentina) eta BALELATINA-n (Basilea, Suitza); gainera hainbat museo eta erakunde publiko eta pribatutan ere erakusketak izan ditu: Eusko Jaurlaritzako Metal Preziatuen Laborategian, Arte eta Historiako Durangoko Museoan, Artium-en, Nafarroako Museoan, Huescako Arte eta Natura Zentroan, Zarautzeko Photomuseum-en, Bilboko Arte Ederren Museoan, Cuencako Diputazioan, Albaceteko Udal Museoan… beste batzuen artean. Hainbat herrialdetan erakutsi ditu bere proiektuak: Erresuma Batua, Frantzia, Alemania, Portugal, Belgika, Korea, Argentina, Suitza eta Estatu Batuak.
Arte-kritikan ere lan egiten du, pentsamolde garaikidearekin lotuz. Eskalatzailea eta alpinista izanik natura eta mendia sarritan azaltzen dira Marrodanen obran. Artea eta natura erlazionatzen ditu eremu natural enblematikoetan; adibidez, Aiako Harrien magalean kokatuta dagoen Erabatekoa eta ezdeusa: Sorburua eskulturan, Gasteizko Inozentzia, ustekabekoa eskultura, edo Frozen Trees argazki bilduman.

## Galeria

* Erabatekoa eta ezdeusa Sorburua eskultura Aiako Harrietan Oiartzunen
* 'Inozentzia, ustekabekoa' eskultura, Lakua auzoan Gasteizen

## Erreferentziak

* ↑ Elduaien, Aitor. «Imanol Marrodan» Bilboko mendi film festival (Noiz kontsultatua: 2017-07-24).
* ↑ (Gaztelaniaz) La Inocencia Lo Inesperado del Ayuntamiento de Vitoria Gasteiz. (Noiz kontsultatua: 2017-07-24).
* ↑ FROZEN TREES argazki bildumako zuhaitzen kokapena. (Noiz kontsultatua: 2017-07-24).

## Ikus, gainera

* Euskal artistak

## Kanpo loturak

* Anboto proiektua webgunea. AIR Revealing Independent Art, 2015 (kontsultatua, 2017-07-21)
* Datuak: Q33210007
* Multimedia: Imanol Marrodan / Q33210007
# Imanol Murua (argipena)

Imanol Murua pertsona ezberdinen izena da:
* Imanol Murua Arregi: Gipuzkoako Ahaldun Nagusi ohia.
* Imanol Murua Uria: euskal idazle eta kazetaria.
# Imanol Olaizola

Imanol Olaizola Etxeberria (Donostia, 1920ko urriaren 29a - ib., 2018ko apirilaren 18a) gipuzkoar ikerlari, politikari eta musikaria izan zen. Kimika ikasi zuen Salamancako Unibertsitatean eta Madrilen eskuratu zuen doktoregoa. 1979an Eusko Kontseilu Nagusiko Kultura Saileko zuzendari hautatu zuten, eta hurrengo uztailean Eusko Jaurlaritzakoa. 1976an, Aingeru Irigarai eta Agustin Zumalaberekin batera, Eusko Ikaskuntza abiaraztea eta indarberritzea lortu zuen. Jose Olaizola konpositore eta organo-jotzailearen semea da, eta musikaren alorrean, besteak beste, Maitea (1974) eta Easo (1977) abesbatzak zuzendu zituen; 1981ean Euskadiko Orkestra Sinfonikoaren bultzatzaileetako bat izan zen, baita haren aurreneko lehendakaria ere 1982an. 1995ean Barandiaran Fundazioko Lehendakaritzaren ardura hartu zuen bere gain.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ (Gaztelaniaz) Leiñena Mendizabal, Pello: Conversaciones con Imanol Olaizola

## Kanpo estekak

* Imanol Olaizolari elkarrizketa, 2010
* Datuak: Q12259554
# Impatiens psittacina

Impatiens psittacina, Balsaminaceae familiako espezie belarkara bat da. Asiako hego-ekialdekoa da jatorriz, eta Joseph Dalton Hooker botanikariak deskribatu zuen. Bere loreengatik nabarmendu zen, "hegan doan kakatua" baten antza baitute. Thailandian, Birmanian eta Indiako hainbat tokitan dago.

## Historia

Impatiens psittacina, Birmaniako Shan estatuan A.H. Hildebrand, ofizial britainiarrak aurkitutako Impatiens espezie oso arraroa da. Horren haziak Royal Gardens-era (Kew) aurkeztu ziren 1899an, eta 1900ean loratu zen; deskribapen bat 1901ean argitaratu zuen Joseph Dalton Hookerrek.
Kewen laginak ez zuen hazirik sortu, baina kapsulek ez omen dituzte haziak lehertzen eta sakabanatzen, Impatiens askotan bezala.
Espezie hau egoera basatian hazten da Thailandiako iparraldean (Chiang Mai inguruan), Birmanian eta Indiako Manipur estatuan. Loroa deitzen zaio, bere loreak hegan doan loro baten antza duelako aldamenetik ikusten denean.

## Deskribapena

Landarea tentea da eta adarrak trinko hazten dira metro erdi inguruko altueran. Beste Impatiens espezie batzuek zurtoin lodiak dituzten bezala, hostoek zerra itxurako ertza dute. Lorea more argia eta gorri bizia da. Alboetako sepaloak berde distiratsuak dira. Beheko sepaloa irtena da eta kako-formako ezproi batean estutzen da, karmin-puntarekin. Bizkar-petaloa orbikularra eta kaputxaduna da; alboetakoak, berriz, lotutako petalo luzeak dira.

## Taxonomia

Impatiens psittacina Joseph Dalton Hookerrek deskribatu eta Botanical Magazine-an argitaratu zuen 1901ean.

### Etimologia

Impatiens: landare hauen izen zientifikoa impatiens-etik (ezinegonetik) eratortzen da, hazi helduen zorroak ukitzean lehertu egiten direlako, hainbat metrotara zabalduz. Mekanismo horri balokoria edo "askapen leherkorra" esaten zaio.
Psittazina: epiteto grezierako ψιττακος-etik eratorria, psittac = "loroa" e ina = "antzakoa", donde hegaldian dagoen loro baten antzeko lorea erreferentzia eginez.

## Erreferentziak

* 1 2 Morgan, P. Raymond (2007) Impatiens: the vibrant world of Busy Lizzies, Balsams, and Touch-me-nots. Timber Press. ISBN 088192852 p. 205
* ↑ Hooker, JD (1901) Impatiens psittacina : Native of Burma TAB: 7809. Curtis Botanical Magazine 127
* ↑ «Impatiens psittacina» IPNI.
* ↑ Impatiens psittacina en PlantList
* ↑ Impatiens psittacina en Flora de Canarias
* ↑ en Epítetos botánicos

## Kanpo estekak

* Botanical Authorship
* Parrot Flower
* Exotic RainForest
* Le Jardin (1902)
* Scans of the original description
* Datuak: Q4924470
* Multimedia: Impatiens psittacina / Q4924470
* Espezieak: Impatiens psittacina
# Huclier

Huclier Frantziako udalerria da, Pas-de-Calais departamenduan dagoena, Frantzia Garaia eskualdean. 2013an 113 biztanle zituen.

## Demografia
### Biztanleria

2007an Huclier udalerrian erroldatutako biztanleak 113 ziren. Familiak 38 ziren, horien artean 19 seme-alabarik gabeko familiak ziren eta 19 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 39 etxebizitza zeuden, 38 familiaren etxebizitza nagusia ziren eta 1 hutsik zegoen. Etxebizitza guzti hauek 39etxeak ziren. 38 etxebizitza nagusietatik 30 bere jabearen bizilekua ziren eta 9 alokairuan okupaturik zeuden; 2 etxek bi gela zituzten, 1ek hiru zituen, 6 etxek lau zituzten eta 30 etxek bost zituzten. 37 etxek euren parking plaza propioa zuten azpian. 8 etxetan ibilgailu bat zegoen eta 29 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Huclier udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 4 | 75-79 | 4 |
| 0 | 70-74 | 4 |
| 0 | 65-69 | 0 |
| 4 | 60-64 | 4 |
| 0 | 55-59 | 4 |
| 4 | 50-54 | 4 |
| 4 | 45-49 | 0 |
| 0 | 40-44 | 4 |
| 12 | 35-39 | 8 |
| 4 | 30-34 | 0 |
| 0 | 25-29 | 4 |
| 0 | 20-24 | 0 |
| 4 | 15-19 | 4 |
| 0 | 10-14 | 12 |
| 4 | 5-9 | 4 |
| 4 | 0tik 4ra | 0 |

## Ekonomia

2007an lan egiteko adina zuten pertsonak 73 ziren, horien artean 52 aktiboak ziren eta 21 inaktiboak ziren. 52 pertsona aktiboetatik 49 lanean zeuden (26 gizon eta 23 emakume) eta 3 langabezian zeuden (1 gizon eta 2 emakume). 21 pertsona inaktiboetatik 7 erretiraturik zeuden, 11 ikasten zeuden eta 3 "bestelako inaktibo" gisa sailkaturik zeuden.

### Ekonomia jarduerak

2007an zeuden 4 komertzioetatik, 1 erauzte enpresa zen, 1 eraikuntza enpresa zen, 1 garraio enpresa zen eta 1 «beste zerbitzu jarduera batzuk» multzoan sailkatutako enpresa zen.
2009an zeuden norbanakoentzako 2 zerbitzu publikoetatik, 1 argiketaria zen eta 1 ile apaindegia.
2000. urtean Huclier udalerrian 5 nekazaritza-ustiategi zeuden.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q1068783
* Multimedia: Huclier / Q1068783
# Hucknall

Hucknall edo Hucknall Torkard, Ingalaterrako erdialdean dagoen udalerri bat da, Nottinghamshire konderrian.
2011n 32.107 biztanle zituen.
* Datuak: Q1633759
* Multimedia: Hucknall / Q1633759
# Hucín

Hucín Eslovakiako udalerri bat da, Revúcako barrutian kokatuta. 12,56 km²ko azalera du eta 917 biztanle 2017ko datuen arabera.

## Historia

Idatzizko lehen aipamena 1327. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q964214
* Multimedia: Hucín / Q964214
# Inhambane

Inhambane' Mozambikeko Inhambane Probintziako hiriburua da. 77.000 biztanle zituen 1997an.

## Kanpo estekak

* Datuak: Q456577
* Multimedia: Inhambane / Q456577